ГАГРА, лаҵара 12 - Sputnik, Бадри Есиава. Амаҵзурақәа реиӷьтәреи атуризм арҿиареи ирзырхоу "Асасдкылара Академиа" Аԥсны аусура иалагеит. Абри атәы Sputnik иазеиҭалҳәеит аусутә форум "Visit Apsny", алахәыла, апроект "Horecaclub" анапхгаҩы, "Атуризм аԥснытәи аидгыла" апартниор Анна Папиж.
"Академиа аусура ареспублика аҵакыра зегьы аҿы имҩаԥыслоит. Аҽазыҟаҵарақәа ахьымҩаԥысуа ҳәаақәырҵоит агәыԥқәа рзы ҷыда-ҷыдала. Иахьатәи атехнологиақәа иурҭоит алшара аинтернет аҿы иманшәалоу аҭыԥқәа рҿы реиҿкаара", - ҳәа лҳәеит лара.
Академиаҿы иддырҵалоит асасдкылара аҟазара, аконфликтологиа, аетикет, аицәажәаратә культура. Иазԥхьагәаҭоуп иара убасгьы апрограммақәа: аилыргаҩцәа адыррақәа рыҭара, асанитартә шәарҭадара, администраторцәа, аотельқәеи аресторанқәеи напхгара рыҭаразы акурсқәа, ахәынаҳаҩцәа разыҟаҵара.
Папиж илҳәеит атеориатә хәҭа онлаин формат ала ишымҩаԥысло. Латәаратәи атренингқәа мҩаԥыслоит аԥснытәи аотельқәеи аконференц-залқәеи рҿы.
Академиа арҵаҩцәас иҟалоит ростовтәи аҵараиурҭақәа рырҵаҩцәа, аҳәынҭсистемаз аекспертцәа, акоучерцәа, атренинг-менеџьерцәа, ахатәы ҵаратә центрқәа рнапхгаҩцәа. Аҵара ахәԥса шәатәуп.
АҞӘА, рашәара 12 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 177-ҩык атестқәа рзыҟаҵан, урҭ рахьтә 45-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 38-ҩык, урҭ рахьтә 37-ҩык акоронавирус адиагноз рзышьақәыргылоуп, рҭагылазаашьа бааԥсуп 12-ҩык, ибжьаратәуп - 26-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә ааҩык рҭагылазаашьа уадаҩуп. Очамчыра ирхәышәтәуеит 10-ҩык, Гагратәи ахәышәтәырҭаҿы - 15-ҩык, Тҟәарчалтәи ахәышәтәырҭаҿы - ааҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
Атәыла ахада апарламент ахь инашьҭымҭа - хықәкыс иамоузеи ари апроцедура? Иара абжьажьра азакәан абанӡеиланаго? Аԥсны ахада апарламент ахь инашьҭымҭа ари ашықәс азы иарбоума, уи аҟны иалкаахо ахырхарҭа хадақәа, анашьҭымҭа аҵакы, адунеитә ԥышәа уҳәа азҵаарақәа ирылацәажәеит арадио Sputnik аефир аҟны Аԥсны ахада иҿы иҟоу аинформациатә хархәагақәа рымадаразы аусбарҭа аиҳабы Алхас Ҷолокәуа, ажурналист, агазеҭ "Чегемскаиа правда" аредактор хада Инал Ҳашыг.
"…Аԥсны аҳәынҭқарра ахада анапхгарахь даннеи, ԥшьымзгьы ахылахьан ашықәс, ачымазара ҿыц анцәырҵыз акәын. Ҳазхиаӡамызт аҭагылазаашьа, иҟалараны иҟазгьы аҳәара уадаҩын, амч-алша, ахшыҩ зегьы уи аус иазкын. Насгьы ԥҟаралагьы Аԥсны ауаа рацәа алархәны аиԥыларақәа, аизарақәа рымҩаԥгара аанкылан… уи ауп изызку анашьҭымҭа аҟамзаара, аха уи инаваргыланы исҳәар сҭахуп аҳәынҭқарра ахада изныкымкәа апарламент аҟны аиԥыларақәа шимаз, уаҟа Аԥсны аҩнуҵҟатәи адәныҟатәи аполитика далацәажәеит. Аԥсны аҭагылазаашьазы аҳәынҭқарра ахада ипланқәа ауаа рахь ицәыргамызт ҳәа аҳәарагьы иашам… Акызаҵәык, исҳәар исҭаху, анашьҭымҭа ҟалоит, амала ианыҟало абри амш ауп ҳәа макьана аҳәара сазхиам", - ҳәа азгәеиҭеит Ҷолокәуа.
Арҭ ашықәсқәа рзы аҳәынҭқарра ахада апарламент ахь инашьҭымҭа ритуалтә традициак аҳасабала ҳахәаԥшуан, инарҵауланы адокумент ҭҵааны, иҟаҳҵо шыҟаҳҵо атәы уиаҟара ҳазхәыцуамызт ҳәа агәаанагара ааирԥшит ажурналист Инал Ҳашыг.
Инеиҵыху аицәажәара шәазыӡырҩы аудиофаил аҟны.